ช่วงสิ้นเดือนมกราคมได้เป็นไข้หวัดใหญ่แล้วได้กลับมาเป็นอีกครั้งกลางเดือนมีนาคมค่ะ แต่ช่วงกลางเดือนมีนาคมได้เพศสัมพันธ์กับแฟน แล้วประจำเดือนไม่มาค่ะมันจะเป็นไปได้มั้ยค่ะที่ประจำเดือนไม่มาเพราะเป็นไข้ด้วย
สวัสดีค่ะ หากได้มีเพศสัมพันธ์ไปในช่วงกลางเดือน มี.ค. แล้วหลังจากนั้นประจำเดือนยังไม่มา ก็อาจเกิดจากสาเหตุ คือ- การตั้งครรภ์ หากมีเพศสัมพันธ์โดยไม่ป้องกัน ก็ย่อมมีโอกาสที่จะตั้งครรภ์ได้- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด- มีน้ำหนักเพิ่มเร็ว- มีการเจ็บป่วยไม่สบาย ซึ่งหากที่ผ่านมา มีการเจ็บป่วยไม่สบายเป็นไข้หวัดใหญ่ ก็จะส่งผลทำให้ประจำเดือนไม่มาได้ เพราะเมื่อมีการเจ็บป่วยของร่างกาย ก็จะส่งผลต่อการทำงานของระบบต่อมไร้ท่อที่หลั่งฮอร์โมนต่างๆ รวมถึงฮอร์โมนเพศ ทำให้รังไข่ทำงานผิดปกติไป การตกไข่ไม่เกิดขึ้น ประจำเดือนจึงไม่มาได้ค่ะนะนำควรรอประจำเดือนไปอีกซักระยะก่อน หากประจำเดือนไม่มาภายใน 2 สัปดาห์ นับจากที่ได้มีเพศสัมพันธ์ไป ก็ควรตรวจหาการตั้งครรภ์ดูด้วยค่ะ หากตรวจไม่พบ ก็ให้รอประจำเดือนต่อไปก่อน ประจำเดือนก็น่าจะมาในที่สุดค่ะ